smcproject/ml-wiki-sentences huggingface dataset:
തെസലോനിക്കയിലെ രാജാവായിരുന്ന ബോണിഫെസ്, കോൺസ്റ്റാന്റിനോപ്പിൾ ആക്രമണശേഷം (1204) ഓട്ടോ ദെ ല റോഷെയ്ക്ക് ഏതൻസ് ഭരണം വിട്ടു കൊടുത്തു; മെഗാസ്കിർ (Megaskyr) എന്ന പദവിയും അദ്ദേഹത്തിനു നല്കി.
അദ്ദേഹത്തിന്റെ പിന്തുടർച്ചക്കാരനായ ഗൈ I-ന് ഫ്രാൻസിലെ ലൂയി IX ഡ്യൂക് ഒഫ് ഏതൻസ് എന്ന പദവി നല്കി (1258).
ഗൈ II-ന്റെ മരണാനന്തരം ഏതൻസ് ബ്രയനിലെ വാൾട്ടറുടെ അധീനതയിലായി.
ഗ്രാൻഡ് കറ്റലൻ കമ്പനി എന്ന സേനാവിഭാഗം  വാൾട്ടറെ അധികാരഭ്രഷ്ടനാക്കി.
1312-ൽ സിസിലിയിലെ രാജാവായ ഫ്രഡറിക്കിന്റെ അധീശാധികാരം അംഗീകരിക്കുകയും ഫ്രഡറിക്ക് അദ്ദേഹത്തിന്റെ പുത്രനായ മാൻഫ്രഡിനെ ആഥൻസിലെ ഡ്യൂക്ക് ആയി നിയമിക്കുകയും ചെയ്തു.
കറ്റലൻഭരണത്തെത്തുടർന്ന് മറ്റൊരു കൂലിപ്പട്ടാളമായ (mercenaries) നവാറിസ് കമ്പനി (Navarrese company) 1379-ൽ ഏതൻസ് പിടിച്ചെടുക്കുകയും 1388-ൽ കൊരിന്ത് ഭരണാധികാരി അവരിൽനിന്ന് ഏതൻസ് തിരികെ കൈവശപ്പെടുത്തുകയും ചെയ്തു.
1458 വരെ ആ വംശത്തിന്റെ ഭരണം നിലനിന്നു.
1458-ൽ ഏതൻസ് തുർക്കി സേനാധിപനായ ഉമർ കീഴടക്കി.
ഏതൻസ് സന്ദർശിച്ച തുർക്കി സുൽത്താൻ (മുഹമ്മദ് II) ആഥൻസിലെ പുരാവസ്തുക്കൾകണ്ട് ആകൃഷ്ടനാകുകയും ആഥൻസിലെ ജനതയോടു സൗമ്യമായി പെരുമാറുകയും ചെയ്തു.
തുർക്കികൾ
തുർക്കികൾ പാർഥിനോണിനെ, മുസ്ലിം പള്ളിയാക്കി മാറ്റി.
പല ഗ്രീക്കു ഹർമ്മ്യങ്ങളിലും തുർക്കികൾ താമസമുറപ്പിച്ചു.
1466-ലും 1687-ലും വെനീഷ്യർ ഏതൻസ്  ആക്രമിച്ചു.
ഈ ആക്രമണങ്ങൾ ആഥൻസിലെ പ്രാചീന മന്ദിരങ്ങൾക്കു കേടുവരുത്തി.
1778-ൽ തുർക്കികൾ നഗരത്തിനു ചുറ്റും കോട്ട പണികഴിപ്പിച്ചപ്പോൾ പഴയ പല സ്മാരകങ്ങളും നശിപ്പിച്ചു.
1821-ൽ ഗ്രീക്ക് ഒളിപ്പോരുകാർ ഏതൻസ്  ആക്രമിക്കുകയും 1822-ൽ അക്രോപോലിസ് പിടിച്ചെടുക്കുകയും ചെയ്തു.
1826-ൽ തുർക്കികൾ അത് വീണ്ടെടുത്തു.
1833 വരെ അത് തുർക്കികൾ കൈവശത്തിൽവച്ചു.
പിന്നീട് ഗ്രീസിന്റെ തലസ്ഥാനമായി ഏതൻസ് അംഗീകരിക്കപ്പെട്ടു.
രണ്ടാം ലോകയുദ്ധകാലത്ത് ഏതൻസ് ബോംബു ചെയ്യപ്പെട്ടില്ല.
ജർമൻകാർ 1941 ഏ.
27 മുതൽ 1944 ഒ. 12 വരെ ഈ നഗരം കൈവശം വച്ചു.
ആധുനികനഗരം
പുരാതന നഗരഭാഗങ്ങളായ അക്രോ പോലിസിനും, ലൈക്കബെറ്റസ് മലയ്ക്കും ചുറ്റുമായി, സാരോണിക് ഉൾക്കടൽ തീരത്തേക്കു വ്യാപിച്ചുകാണുന്ന നഗരാധിവാസമാണ് ഇപ്പോഴുള്ളത്; ആഥൻസിനെ അഭിമുഖീകരിച്ച് സലാമിസ്, ഈജീന എന്നീ ചെറുദ്വീപുകളും സ്ഥിതി ചെയ്യുന്നു.
രണ്ടാം ലോകയുദ്ധത്തെത്തുടർന്നുണ്ടായ അമിതമായ ജനബാഹുല്യം മൂലം നഗരാധിവാസം അറ്റിക്കാ സമതലത്തെ അതിക്രമിച്ച് മലഞ്ചരിവുകളോളം വ്യാപിച്ചിരിക്കുന്നു.
പിറീയസ് തുറമുഖവും നഗരത്തിന്റെ ഒരു ഭാഗമായിരിക്കുന്നു.
മൊത്തം 57 കമ്യൂണുകൾ ഉൾക്കൊള്ളുന്ന ആഥൻസിന്റെ വിസ്തീർണം 402 ച.
ജനസംഖ്യ: 2005514 (2001).
1981-ൽ ഗ്രീസ് യൂറോപ്യൻ ഇക്കണോമിക് കമ്യൂണിറ്റിയിൽ ചേർന്നതോടെ ആഥൻസിൽ വിദേശനിക്ഷേപം ക്രമാതീതമായി വർധിച്ചു.
1990-കളിൽ അന്തരീക്ഷമലിനീകരണത്തിനെതിരെ കടുത്ത നടപടികൾ സ്വീകരിക്കേണ്ടിവന്നു.
മുഖ്യപാതയായ കിഫിസോസ് അവന്യൂ എട്ടുവരിപ്പാതയാക്കിയതോടെ ഗതാഗതം ഏറെ സുഗമമാക്കപ്പെട്ടു.
ആഥൻസിന് 35 കി.
കിഴക്കായി സ്ഥിതിചെയ്യുന്ന എലിഫ്നിരിയോസ് വെനിസെലോസ് അന്താരാഷ്ട്ര വിമാനത്താവളം 2001 മാ.
-ൽ പ്രവർത്തനമാരംഭിച്ചു.
ലണ്ടൻ, പാരിസ്, ന്യൂയോർക്ക് തുടങ്ങിയ കേന്ദ്രങ്ങളിൽനിന്നും വിനോദസഞ്ചാരികളുടെയും മറ്റും അനുസ്യൂതമായ പ്രവാഹം ആഥൻസിലേക്ക് ദിനംപ്രതി എത്തിച്ചേരുന്നു.
ആധുനികരീതിയിലുളള ഹർമ്മ്യങ്ങളും നിരത്തുകളും കവലകളും ഉദ്യാനങ്ങളും ഇവിടെയുണ്ട്.
പാർലിമെന്റ് മന്ദിരമായി ഉപയോഗിക്കപ്പെടുന്ന കൊട്ടാരം, അതോടനുബന്ധിച്ചുള്ള ഉദ്യാനം, ഒളിമ്പിക് സ്റ്റേഡിയം എന്നിവ പ്രമുഖ വാസ്തുവിദ്യാ നിർമിതികളാണ്.
ലോകോത്തരങ്ങളായ ഷോപ്പിങ് മാളുകളും ഇവിടെ കാണാം.
ഏതൻസ് മെട്രോ ലോകത്തിലെ ഏറ്റവും മികച്ച ഭൂഗർഭ റെയിൽപ്പാതകളിലൊന്നാണ്.
അക്കാദമി, ദേശീയ ഗ്രന്ഥശാല, ദേശീയ സാങ്കേതിക സർവകലാശാല, നാഷണൽ തിയെറ്റർ, അമേരിക്കൻ സ്കൂൾ ഒഫ് ക്ലാസ്സിക്കൽ സ്റ്റഡീസ് തുടങ്ങിയവയുടെ കെട്ടിടങ്ങൾ ആധുനിക വാസ്തുവിദ്യയുടെ മനോഹരപ്രതീകങ്ങളാണ്.
ഇവ കൂടാതെ ധാരാളം പൊതുസ്ഥാപനങ്ങളും, ദേവാലയങ്ങളും നിർമ്മിക്കപ്പെട്ടിട്ടുണ്ട്.
ആഥൻസിൽനിന്നും ലണ്ടൻ , പാരിസ് തുടങ്ങി യൂറോപ്പിലെ ഇതര നഗരങ്ങളിലേക്ക് ട്രെയിൻ സർവീസുകളുണ്ട്.
നഗരത്തിനുള്ളിൽ തന്നെ പിറീയസ് തുറമുഖത്തേക്കും, നഗരപ്രാന്തത്തിലെ സുഖവാസകേന്ദ്രമായ കിഫീസിയയിലേക്കും റെയിൽപ്പാതകളുണ്ട്; ഇവയിൽ വൈദ്യുത ട്രെയിനുകളാണ് ഓടുന്നത്.
പിറീയസ് തുറമുഖത്തുനിന്നും ഈജിപ്ത്, തുർക്കി, ഇറ്റലി എന്നീ രാജ്യങ്ങളിലെ പ്രധാന തുറമുഖങ്ങളിലേക്ക് കപ്പൽ സർവീസുണ്ട്; മാഴ്സെയ് ന്യൂയോർക്ക് തുടങ്ങിയ വിദൂര തുറമുഖങ്ങളുമായിപ്പോലും ബന്ധം പുലർത്തുന്നു.
ഗ്രീസിലെ ഇതര തുറമുഖങ്ങളിലേക്ക് സ്റ്റീമർ സർവീസുമുണ്ട്.
ഗ്രീസിന്റെ വിദേശവാണിജ്യം മുഖ്യമായും പിറീയസിലൂടെയാണ് നടക്കുന്നത്.
സ്വാഭാവികമായും ഏതൻസ് ഒരു വ്യവസായകേന്ദ്രമായിത്തീർന്നിരിക്കുന്നു; പരുത്തിത്തുണി, വീഞ്ഞ്, മദ്യം, കളിമൺ ഉപകരണങ്ങൾ, തുകൽ, സോപ്പ് തുടങ്ങിയ നിത്യോപയോഗവസ്തുക്കൾ, പരവതാനി, രാസദ്രവ്യങ്ങൾ, ഔഷധങ്ങൾ തുടങ്ങിയവയുടെ ഉത്പാദനം വൻതോതിൽ നടക്കുന്നു.
പുകയില, വീഞ്ഞ്, സസ്യ എണ്ണ, മാർബിൾ, ബോക്സൈറ്റ്, മാഗ്നസൈറ്റ് എന്നിവയാണ് പ്രധാന കയറ്റുമതികൾ.
കൽക്കരി, വൻകിടയന്ത്രങ്ങൾ, വ്യവസായങ്ങൾക്കാവശ്യമുള്ള അസംസ്കൃതവസ്തുക്കൾ എന്നിവയും ഭക്ഷ്യധാന്യങ്ങളും ഇറക്കുമതികളിൽപ്പെടുന്നു.
2004-ലെ ഒളിമ്പിക് മത്സരങ്ങൾക്ക് ആതിഥേയത്വം വഹിച്ചത് ഏതൻസ്  നഗരമായിരുന്നു.
76000 പേർക്കിരിക്കാവുന്ന സ്റ്റേഡിയമാണ് നിർമ്മിക്കപ്പെട്ടത്.
പുരാവസ്തുശേഖരങ്ങൾ
ആഥൻസിലെ ഏറ്റവും വലിയ ആകർഷണം പുരാവസ്തുശേഖരങ്ങൾ ഉൾക്കൊള്ളുന്ന കാഴ്ചബംഗ്ളാവുകളാണ്.
1866-ൽ സ്ഥാപിതമായ ദേശീയ പുരാവസ്തുപ്രദർശനശാല (National Archaeological Museum) അമൂല്യശേഖരങ്ങളുടെ ഒരു കലവറയാണ്.
മാരത്തോൺ, സെറിഗറ്റോ എന്നിവിടങ്ങളിൽനിന്നുള്ള ചെമ്പു വിഗ്രഹങ്ങൾ കായികശക്തിയുടെ ജൈവചൈതന്യം തുളുമ്പുന്ന നിദർശനങ്ങളാണ്.
ആർട്ടിമീസിയത്തിൽനിന്നു കണ്ടെടുക്കപ്പെട്ട സിയൂസ് വിഗ്രഹം, സുനിയത്തിലെ ഭീമാകാരമായ അപ്പോളോ പ്രതിമ, റ്റീജിയയിലെ സ്കൊപേയ്ഡ് (Scopaid) ശിരോരൂപങ്ങൾ തുടങ്ങിയവയും പുരാതന നഗരമായ മൈസീനിയിലെ ഉത്ഖനനത്തിലൂടെ വീണ്ടെടുക്കപ്പെട്ട അമൂല്യവസ്തുക്കളും ഇവിടെ പ്രദർശിപ്പിക്കപ്പെട്ടിരിക്കുന്നു.
തനാഗ്ര, ഏഷ്യാമൈനർ എന്നിവിടങ്ങളിലെ നിരവധി കളിമൺ (Terracotta) ശില്പങ്ങളും, ചിത്രാങ്കിതങ്ങളായ പാത്രങ്ങളും ഈ മ്യൂസിയത്തിലുണ്ട്.
ആഥൻസിലെ ചരിത്രരേഖാസംഭരണശാല ചിരപുരാതനങ്ങളും അതിപ്രധാനങ്ങളുമായ അനേകം രേഖകൾ ഉൾക്കൊള്ളുന്നു.
അക്രോപോലിസിലെ മ്യൂസിയത്തിൽ ചരിത്രാതീതകാലം മുതല്ക്കുള്ള ശില്പങ്ങൾ ശേഖരിക്കപ്പെട്ടിട്ടുണ്ട്.
സാങ്കേതിക സർവകലാശാലയോടനുബന്ധിച്ചും ചരിത്രരേഖകൾ സൂക്ഷിക്കുന്ന ഒരു മ്യൂസിയമുണ്ട്.
അക്കാദമിയുടെ ഭാഗമായ മ്യൂസിയം വിപുലമായ ഒരു നാണയശേഖരം ഉൾക്കൊള്ളുന്നു.
ബൈസാന്തിയൻ മ്യൂസിയത്തിൽ പ്രസക്തകാലഘട്ടത്തിലെ ചിത്രകല, തുന്നൽപ്പണി, ശില്പകല എന്നിവയുടെ സവിശേഷമാതൃകകൾ സംഭരിക്കപ്പെട്ടിരിക്കുന്നു.
ബൈസാന്തിയൻ, കോപ്റ്റിക്, മുസ്ലിം, ചൈനീസ് എന്നീ മാതൃകകളിലുള്ള അമൂല്യകലാശേഖരങ്ങൾ സൂക്ഷിച്ചിട്ടുള്ള മറ്റൊരു സ്ഥാപനമാണ് ബെനാകി മ്യൂസിയം.
പുരാവസ്തുസംബന്ധമായ പഠനത്തിൽ അദ്വിതീയസ്ഥാനം വഹിക്കുന്ന ഗ്രീക് ആർക്കിയോളജിക്കൽ സൊസൈറ്റിയുടെ ആസ്ഥാനവും ഏതൻസ് ആണ്.
2004-ലെ ഏതൻ‌സ് ഒളിംപിക്സ് അവലംബം ↑ ↑ entry "Athens" ↑ http://www.olympic.org/uk/games/past/index_uk.asp?
OLGT=1 OLGY=1896 പുറത്തേക്കുള്ള കണ്ണികൾ Wikimedia Commons has media related to Athens .
Cityofathens.gr – City of Athens official website EIE.gr – Page on Archaeology of the City of Athens in the National Hellenic Research Foundation website Rg.ancients.info/owls – Athenian Owl Coins Through the Ages Kronoskaf.com – Simulation of Athens in 421 BC Zoomable Athens Panorama Archived 2016-03-04 at the Wayback Machine .
Athens PhotoStream Archived 2010-07-16 at the Wayback Machine .
Athens Urban Transport Organisation City of Athens Guide A complete City of Athens travel Guide Archived 2011-11-28 at the Wayback Machine .
Athens Museums' Guide with Reviews Timelapse video of Athens Archived 2011-02-10 at the Wayback Machine .
Timelapse showing various parts of Athens in the Attica periphery
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഏതൻസ്‌ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഏതൻസ്, ഒഹിയോ ഇംഗ്ലീഷ് വിലാസം https://ml.wikipedia.org/wiki/Athens,_Ohio
ഏതൻസ് , അമേരിക്കൻ ഐക്യനാടുകളിലെ ഒഹിയോ സംസ്ഥാനത്തുള്ള ഏതൻസ് കൗണ്ടി യിലെ ഒരു നഗരവും കൌണ്ടി സീറ്റുമാണ്.
ഒഹായോയിലെ തെക്ക്-കിഴക്ക് ഭാഗത്ത് ഹോക്കിങ് നദി ക്കരയ്ക്കു സമാന്തരമായിട്ടാണ് ഈ നഗരം സ്ഥിതി ചെയ്യുന്നത്.
ഒരു ചരിത്ര കോളേജ് നഗരമായ ഏതൻസിലാണ് ഒഹായോ യൂണിവേഴ്സിറ്റി സ്ഥിതിചെയ്യുന്നത്, അതുപോലെതന്നെ ഒഹായോ മൈക്രൊപോളിറ്റൻ സ്റ്റാറ്റിസ്റ്റിക്കൽ മേഖല യിലെ പ്രമുഖനഗരവുമാണിത്.
2010 അമേരിക്കൻ സെൻസസ് പ്രകാരം ഏതൻസിലെ ഔദ്യോഗിക ജനസംഖ്യ 23,832 ആയിരുന്നു.
നാഷണൽ ആർബർ ഡേ ഫൌണ്ടേഷൻ അംഗീകരിച്ച ഒരു യോഗ്യതയുള്ള ട്രീ സിറ്റി യു.എസ്.എ യാണ് ഏതൻസ്  നഗരം.
ഏദെൻ പിരിവാലൻ
കടൽവാസിയായ ഒരു മൽസ്യമാണ് ഏദെൻ പിരിവാലൻ അഥവാ Aden splitfin .
( ശാസ്ത്രീയനാമം : Synagrops adeni ) .
ഏനാത്ത് ഇംഗ്ലീഷ് വിലാസം https://ml.wikipedia.org/wiki/Enathu ഏനാത്ത് ഏനാത്ത് 9°05′27″N 76°45′20″E ﻿ / ﻿ 9.090746°N 76.755527°E ﻿ / 9.090746; 76.755527 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട ഭരണസ്ഥാപനം(ങ്ങൾ) ഗ്രാമപഞ്ചായത്ത് പ്രസിഡണ്ട് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 13796 (2001) ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 691526 +04734- സമയമേഖല UTC +5:30 പ്രധാന ആകർഷണങ്ങൾ
ഏനാത്ത് പത്തനംതിട്ട ജില്ലയിലെ ഒരു ചെറു പട്ടണമാണ്.
കല്ലടയാറിനു കുറുകേയുള്ള ഏനാത്ത് പാലം ആണ് കൊല്ലം ജില്ലയേയും പത്തനംതിട്ട ജില്ലയേയും തമ്മിൽ ബന്ധിപ്പിക്കുന്നത്.
ചരിത്ര പ്രസിദ്ധമായ മണ്ണടി ഏനാത്തിനു സമീപം ആണ് സ്ഥിതി ചെയ്യുന്നത്.
ഇന്ത്യയുടെ 2001-ലെ കാനേഷുമാരി പ്രകാരം ഏനാത്തിലെ ജനസംഖ്യ 13976 ആണ്.
ഇതിൽ 6806 പുരുഷന്മാരും 7170 വനിതകളും ഉൾപ്പെടുന്നു.
ഏതൻസിലെ അക്രോപോളിസ് ഇംഗ്ലീഷ് വിലാസം https://ml.wikipedia.org/wiki/Acropolis_of_Athens
37°58′17″N 23°43′34″E ﻿ / ﻿ 37.971421°N 23.726166°E ﻿ / 37.971421; 23.726166
ഏതൻസിലെ ഒരു മലമുകളിൽ സ്ഥിതിചെയ്യുന്ന ഒരു പുരാതന കോട്ടനഗരമാണ്(അക്രോപോളിസ്) ഏതൻസിലെ അക്രോപോളിസ് (ഗ്രീൿ: Ακρόπολη Αθηνών; ഇംഗ്ലീഷ്: Acropolis of Athens ).
ചരിത്രപരമായും വാസ്തുവിദ്യാ പരമായും വളരെയധികം പ്രാധാന്യമുള്ള നിർമിതികൾ ഇവിടെയുണ്ട്.
ഇവയിൽ ഏറ്റവും പ്രശസ്തമായത് അഥീന ദേവിയുടെ ക്ഷേത്രമായ പാർഥിനോൺ ആണ്.
അക്രോൺ, പൊളിസ് എന്നീ രണ്ട് ഗ്രീക് പദങ്ങളിൽ നിന്നാണ് അക്രോപോളിസ് എന്ന നാമം ഉണ്ടായത്.
അകോൺ എന്നാൽ വക്ക് അല്ലെങ്കിൽ അതിർ എന്നാണ് അർഥം.
പൊളിസ് എന്നാൽ നഗരവും.
നിരവ്ധി അക്രോപോളിസുകൾ ഗ്രീസിലുണ്ട്.
എന്നാൽ ഇവയിലെല്ലാത്തിനും മുന്നിൽനിൽക്കുന്നത് ഏതൻസിലെ അക്രോപൊളിസാണ്.
ബി.സി അഞ്ചാം നൂറ്റാണ്ടിൽ ജീവിച്ചിരുന്ന പെരിക്ലിസ്(Pericles,c. 495 – 429 BC) എന്നയാളാണ് അക്രോപോളിസിലെ നിരവധി കെട്ടിടങ്ങളുടെ നിർമ്മാണപ്രവർത്തനങ്ങൾ ഏകോപിപിച്ചത്.
ക്രിസ്തു വർഷം 1687-ൽ വെനീഷ്യരുടെ ആക്രമണത്തിൽ ഇവിടത്തെ പാർഥിനോണും മറ്റു ചില മന്ദിരങ്ങൾക്കും ക്ഷതം സംഭവിച്ചിരുന്നു.
ചരിത്രം ആദ്യകാല അധിവാസകേന്ദ്രങ്ങൾ
ആധുനിക ഏതൻസ് നഗരത്തിൽ, സമുദ്രനിരപ്പിൽനിന്നും 150മീറ്റർ(490 അടി) ഉയരത്തിൽ ഒരു കുന്നിൻ മുകളിലാണ് അക്രോപോളിസ് സ്ഥിതിചെയ്യുന്നത്.
3 ഹെക്ടറോളം(7.4 acres) വിസ്തൃതമാണ് ഈ കോട്ട നഗരം.
ആദ്യത്തെ അഥിന്നിയൻ രാജാവായിരുന്ന സെക്രോപസുമായി ബന്ധപ്പെടുത്തി സെക്രോപിയ(Cecropia) എന്നും ഈ പ്രദേശം അറിയപ്പെട്ടിരുന്നു.
നവീനശിലായുഗത്തിന്റെ ആരംഭം മുതൽക്കെ അറ്റിക്ക പ്രദേശത്ത് ജനവാസമുണ്ടായിരുന്നതായി കണക്കാക്കുന്നു.
ഇരുണ്ടയുഗം ആർക്കൈക് അക്രോപൊളിസ് പെരിക്ലിസിന്റെ നാളുകൽ ഹെല്ലെനിസ്റ്റിൿ, റോമൻ നാളുകൾ
ഹെല്ലെനിസ്റ്റിൿ, റോമൻ കാലഘട്ടങ്ങളിൽ അക്രോപൊളിസ് പ്രദേശത്തെ നിരവധി മന്ദിരങ്ങളുടെ അറ്റകുറ്റപണികൾ നടന്നിരുന്നു.
വിദേശനാടുകളിലെ രാജാക്കന്മാർക്കായുള്ള സ്മാരകങ്ങളും ഈ കാലഘട്ടത്തിൽ നിർമ്മിക്കുകയുണ്ടായി.
അവയിൽ ഒന്നാണ് അത്താലിദ് രാജവംശത്തിലെ രാജാക്കന്മാരുടെ സ്മാരകങ്ങൾ.
പുരാവസ്തു ശേഷിപ്പുകൾ
അക്രോപോളിസിലെ നിരവധി നിർമിതികൾ മണ്ണടിഞ്ഞുകഴിഞ്ഞിരിക്കുന്നു.
ഇന്ന് വളരെ കുറച്ചു മാത്രമേ ഇവിടെ അവശേഷിക്കുന്നുള്ളൂ.
പ്രൊപിലേ എന്ന കവാടമാണ് അക്രോപോളിസിലെക്കുള്ള പ്രവേശന മാർഗ്ഗം.
ഈ കവാടത്തിന്റെ തെക്ക് ഭാഗത്തായി സ്ഥിതിചെയ്യുന്ന ഒരു ക്ഷേത്രമാണ് ടെംബിൾ ഓഫ് അഥീന നൈക്കി .
അക്രോപൊളിസിന്റെ ഒരു വക്കിലായി പാർഥിനോൺ ക്ഷേത്രവും സ്ഥിതിചെയ്യുന്നു.
അഥീന പാർഥനോസ് എന്ന ദേവതയുടെ ക്ഷേത്രമാണ് ഇത്.
പാർഥിനോണ് വടക്ക് സ്ഥിതിചെയ്യുന്ന മറ്റൊരു ക്ഷേത്രമാണ് ഇറെക്തിയം .
യുവതികളുടെ ശില്പങ്ങളും അതേസമയം തൂണുകളുമായ കാര്യാറ്റിഡുകൾ ഈ ക്ഷേത്രത്തിലാണ് ഉള്ളത്.
തിയറ്റർ ഒഫ് ഡയോണിസസിന്റെ അവശേഷിപ്പുകളും അക്രോപൊളിസിൽ കാണാം.
അക്രോപൊളിസിൽ പ്രധാന നിർമിതികളുടെ സ്ഥാനം കാണിക്കുന്ന ഒരു രൂപരേഖയാണ് ഇത്: പാർഥിനോൺ അഥീനാ ദേവിയുടെ പഴയ ക്ഷേത്രം ഇറെക്തിയം Statue of Athena Promachos Propylaea അഥീന നൈക്കിയുടെ ക്ഷേത്രം Eleusinion Sanctuary of Artemis Brauronia or Brauroneion Chalkotheke Pandroseion Arrephorion അഥീന പൊളിയാസിന്റെ അൾത്താര Sanctuary of Zeus Polieus Sanctuary of Pandion Odeon of Herodes Atticus Stoa of Eumenes Sanctuary of Asclepius or Asclepieion തിയറ്റർ ഓഫ് ഡിയോണിസസ് എല്യുതെറിയസ് ഒഡിയോൺ ഓഫ് പെരിക്ലിസ് ഡിയോണിസസ് തിയറ്റർ അഗ്ലുവേറിയോൺ അക്രോപോളിസ് പുനഃരുദ്ധാരണ പദ്ധതി പുനഃരുദ്ധാരണ പ്രവർത്തനങ്ങളുടെ ഭാഗമായി പുതിയതായി നിർമ്മിച്ച കെട്ടിടഭാഗങ്ങൾ കൂട്ടിച്ചേർക്കുന്നു
1975-ലാണ് അക്രോപോളിസ് പുനഃരുദ്ധാരണ പദ്ധതി ആരംഭിച്ചത്.
കാലപ്പഴക്കം, മലിനീകരണം, യുദ്ധങ്ങൾ, പ്രകൃതിക്ഷോപങ്ങൾ തുടങ്ങിയവ അക്രോപോളിസിൽ സൃഷ്ടിച്ച തേയ്‌മാനങ്ങളും ബലക്ഷയവും ഇല്ലാതാക്കി പഴയ അവസ്ഥ വീണ്ടെടുക്കുക എന്നതായിരുന്നു ഈ പദ്ധതിയുടെ ലക്ഷ്യം.
കെട്ടിടങ്ങളുടെ ഛിന്നഭിന്നമായ ഭാഗങ്ങൾ കണ്ടെടുക്കുകയും അവ യഥാസ്ഥാനത്ത് ക്രമീകരിക്കുകയും ചെയ്തു.
കൂടാതെ എന്നത്തേക്കുമായി ഇല്ലാതായ ഭാഗങ്ങൾ പുനഃസൃഷ്ടിക്കുകയും ചെയ്തു.
മൗണ്ട് പെന്റെലിയിൽനിന്നും അക്രോപോളിസിലേതിന് സ്മാനമായ മാർബിളുകൽ കൊണ്ടുവന്നും ഇത്തരം നിർമ്മാണപ്രവർത്തനങ്ങൾ നടന്നിരുന്നു.
ആധുനിക കാലത്തത്തെ സാങ്കേതിക വിദ്യകളും, പുരാതനകാലത്ത നിർമ്മാണരീതികളെകുറിച്ചുള്ള ഗഹനമായ പഠനവും ഇതിനു പിന്നിലുണ്ടായിരുന്നു.
വെനീഷ്യരുടെ ബോംബാക്രമണത്തിൽ ഭൂരിഭാഗവും തകർക്കപ്പെട്ട പാർഥിനോൺ ക്ഷേത്രത്തിലെ തൂൺനിരകൾ ഒട്ടുമിക്കതും പുനഃസ്ഥാപിക്കപ്പെട്ടു.
അസ്ഥാനങ്ങളിലായിരുന്നവ യഥാസ്ഥാനങ്ങളിലേക്ക് മാറ്റി.
പ്രൊപിലെയുടെ മേൽക്കൂരയും തറയും ഭാഗികമായി പൂർവ്വസ്ഥിതിയിലെത്തിച്ചു.
പുതിയ മാർബ്ബിൾ ശിലകൾ ഇതിന് ആവശ്യമായി വന്നിരുന്നു.
ഓരോ നാലു വർഷം കൂടുമ്പോഴും പാൻഅഥീനിയന്മാർ പാനഥീനിയെ എന്ന ആഘോഷം സംഘടിപ്പിച്ച് വന്നിരുന്നു.
പുരാതന ഒളിമ്പിക് മത്സരങ്ങൾക്ക് സ്മാനമായിരുന്നു ഇത്.
ഈ അഘോഷങ്ങളുടെ ഭാഗമായി നഗരത്തിൽനിന്നും ആരംഭിക്കുന്ന ഒരു ഘോഷയാത്ര അക്രോപൊളിസിൽ വന്ന് സമാപിച്ചിരുന്നു.
പൗരാണിക ഗ്രീസിന്റെ പ്രതീകമായാണ് പാർഥിനോൺ ക്ഷേത്രത്തെ കണക്കാക്കുന്നത്.
ഇന്റർനെറ്റ് ഇംഗ്ലീഷ് വിലാസം https://ml.wikipedia.org/wiki/Internet
ലോകത്തുള്ള ദശലക്ഷക്കണക്കിനു കമ്പ്യൂട്ടർ നെറ്റ്‌വർക്കുകളെ പരസ്പരം ബന്ധിപ്പിക്കുന്ന മഹാ നെറ്റ്‌വർക്കിനെയും, അവ നൽകുന്ന വിവിധ സൗകര്യങ്ങളെയും പൊതുവായി‌ ഇന്റർനെറ്റ്‌ അഥവാ ജാലീശൃംഖല എന്നു വിളിക്കുന്നു.
പാക്കറ്റ് സ്വിച്ചിങ് അടിസ്ഥാനമാക്കിയ ഇന്റർനെറ്റ് പ്രൊട്ടോക്കോൾ എന്ന വിവരസാങ്കേതികവിദ്യയാണു് ഇണയദളം എന്ന ആശയം പ്രാവർത്തികമാക്കുവാൻ ഉപയോഗിക്കുന്നതു്.
വിവരസാങ്കേതികവിദ്യ സേവനങ്ങളായ വേൾഡ്‌ വൈഡ്‌ വെബ്‌ , പിയർ-റ്റു-പിയർ നെറ്റ്വർക്ക് , ചാറ്റ് , ഇലക്ട്രോണിക്-മെയിൽ , ഓൺ‌ലൈൻ ഗെയിമിങ് , വാർത്താ സെർവീസുകൾ, എന്നീ സേവനങ്ങൾ നൽകിപ്പോരുന്ന ജാലീശൃംഖല യെ പൊതുവെ ജാലി ( നെറ്റ്) എന്നും വിശേഷിപ്പിക്കുന്നു.
പൊതുവായുള്ള ധാരണകൾക്ക് കടകവിരുദ്ധമായ വസ്തുതയാണു് ജാലീശൃംഖലയും സ൪വ്വലോകജാലിയും (വേൾഡ് വൈഡ് വെബ്) (WWW) പര്യായപദങ്ങൾ അല്ലെന്നുള്ളതു്.
ജാലീശൃംഖല എന്നത് സൂചിപ്പിക്കുന്നത് പരസ്പരം ബന്ധിക്കപ്പെട്ടിരിക്കുന്ന കമ്പ്യൂട്ടറുകളുടെ സമാഹാരമാകുമ്പോൾ വേൾഡ് വൈഡ് വെബ് എന്നുള്ളത് ജാലി എന്ന മാധ്യമം ഉപയോഗിച്ചു പരസ്പരം ബന്ധിക്കപ്പെട്ടിരിക്കുന്ന ഇലക്ട്രോണിക്‌-ഡോക്യുമെന്റുകളുടെ സമാഹാരത്തെയും സൂചിപ്പിക്കുന്നു.
ജാലീശൃംഖല(ഇന്റ൪നെററ്) യുടെ ചരിത്രം
1957-ലെ റഷ്യൻ വാർത്താവിനിമയ ഉപഗ്രഹമായ സ്പുട്നിക്കിന്റെ വിക്ഷേപണം അമേരിക്കൻ ഐക്യനാടിന് ഒരു വെല്ലുവിളിയായിതീരുകയും അവരുടെ പ്രതിരോധാവശ്യങ്ങൾക്കുള്ള ഗവേഷണസ്ഥാപനമായ അർപ്പ (ARPA)-അഡ്വാൻസ്ഡ് റിസേർച്ച് പ്രൊജെക്റ്റ് ഏജൻസി (Advanced Research Project Agency), 1969 -ൽ അർപ്പാനെറ്റ് (ARPANET) എന്ന നെറ്റ്വർക്കിന് രൂപം കൊടുക്കുകയുണ്ടായി.
ഇതിന്റെ ഉദ്ദേശ്യം യഥാർത്ഥത്തിൽ അമേരിക്കൻ ഐക്യനാടുകളിലെ മാത്രം സൈനികപരമായ നേട്ടങ്ങൾ ആയിരുന്നു.
ഒരു കുടിയേറ്റവാണിജ്യരാജ്യമായ അമേരിക്കൻ ഐക്യനാടുകൾ അവരുടെ വാണിജ്യപരമായ നേട്ടങ്ങൾക്ക് അർപനെറ്റിനെ ഉപയോഗിക്കുവാൻ തുടങ്ങി.
തൻമൂലം 1983ൽ അർപ്പാനെറ്റ് (ARPANET); മിൽനെറ്റ്(MILNET), അർപ്പാനെറ്റ് (ARPANET) എന്നിങ്ങനെ രണ്ടായി മാറി.
മിൽനെറ്റിനെ മിലിട്ടറി നെറ്റ്വർക്ക് എന്നു വിളിക്കാ‍റുണ്ട്.
അതുപോലെ തന്നെ അർപനെറ്റിന് ഡാർപ (DARPA) എന്ന തരം തിരിവ് ഉണ്ട്.
ഡാർപ (DARPA)എന്നു വെച്ചാൽ ഡിഫൻസ് അഡ്വാൻസ്ഡ് റിസേർച്ച് പ്രൊജെക്റ്റ് ഏജൻസി (Defence Advanced Research Project Agency)ആകുന്നു.
അർപ്പാനെറ്റിനെ മാർച്ച് 23, 1972ൽ ഡാർപ്പാനെറ്റ് ആക്കുകയും , വീണ്ടും ഫെബ്രുവരി 22, 1993ൽ അർപ ആക്കുകയും , വീണ്ടു തിരിച്ച് മാർച്ച് 11, 1996 ഡാർപാനെറ്റ് ആക്കുകയും ചെയ്തു.
ഡാർപ്പനെറ്റിന്റെ വാണിജ്യവൽക്കരണം തൊണ്ണൂറുകളുടെ മദ്ധ്യത്തോടെ, വാണിജ്യവൽക്കരിക്കപ്പെടുകയും, കൂടുതൽ പ്രയോഗത്തിൽവരുകയും മറ്റുള്ള രാജ്യങ്ങളിൽ പ്രാബല്യത്തിൽ വരുകയും ചെയ്തു.
തുടർന്ന് മറ്റുരാജ്യങ്ങളിലേക്ക് വ്യാപിക്കുകയും കൂടുതൽ സാങ്കേതിക വിദ്യകൾ കണ്ടു പിടിക്കുകയും ചെയ്തു.
ഇത് ലോകം മുഴുവൻ വ്യാ‍പിച്ചുകിടക്കുന്ന നെറ്റ്വർക്കിന് കാരണമാവുകയും ഇണയദളംതിന് വഴിതെളിക്കുകയും ചെയ്തു.
അങ്ങനെ ഇന്നുകാണുന്ന ഇണയദളം ഉണ്ടാ‍കുകയും ചെയ്തു.
ഇന്റർനെറ്റുണ്ടാക്കിയ മാറ്റങ്ങൾ ഇന്റർനെറ്റ് പബ്ലിഷിംfഗ് സാങ്കേതികത്വം ജാലീ (ഇൻ്റ൪നെറ്റ്) സേവനങ്ങൾ വേൾഡ് വൈഡ് വെബ് (സ൪വ്വലോകജാലി)
വേൾഡ് വൈഡ് വെബ് ഇണയദള പര്യായമാണെന്നു ഒരു തെറ്റിദ്ധാരണ പ്രചാരത്തിലുണ്ട്.
പരസ്പരം ബന്ധപ്പെടുത്തിയിരിക്കുന്ന കമ്പ്യൂട്ടർ ശൃംഖലകളുടെ ഒരു കൂട്ടമാണ് ജാലീശൃംഖല അഥവാ ഇണയദളം.
എന്നാൽ പരസ്പരം ബന്ധപ്പെടുത്തിയിട്ടുള്ള പ്രമാണങ്ങളുടെ ഒരു കൂട്ടമാണ് സ൪വ്വലോകജാലി അഥവാ വേൾഡ് വൈഡ് വെബ്.
ഹൈപ്പർലിങ്കുകളും , യു.ആർ.എല്ലുകളും ഉപയോഗിച്ചാണ് വേൾഡ് വൈഡ് വെബിലെ പ്രമാണങ്ങൾ പരസ്പരം ബന്ധപ്പെടുത്തിയിരിക്കുന്നത്.
ചിത്രങ്ങൾ, ശബ്ദങ്ങൾ, എച്ച്.റ്റി.
എം.എൽ താളുകൾ, പ്രോഗ്രാമുകൾ ഇങ്ങനെ വിവിധതരത്തിലുള്ള പ്രമാണങ്ങൾ ഇണയദളവുമായി ബന്ധപ്പെടുത്തിയിട്ടുള്ള ഏതെങ്കിലും കമ്പ്യൂട്ടറിൽ സൂക്ഷിച്ചിരിക്കും.
വേൾഡ് വൈഡ് വെബ് സേവനം വഴിയാണ് ഈ പ്രമാണങ്ങൾ ഉപയോക്താക്കൾക്ക് ലഭിക്കുന്നത്.
വിദൂര കമ്പ്യൂട്ടിങ് (റിമോട്ട് ആക്സസ്) ടെർമിനൽ സെർവർ ക്ലൈന്റ് - വിദൂര കമ്പ്യൂട്ടറിന്റെ നിയന്ത്രിക്കാൻ പ്രാപ്തമാക്കുന്നു
ഒരാളുടെ കമ്പ്യൂട്ടർ മറ്റൊരിടത്തു നിന്നുകൊണ്ട് മറ്റൊരാൾ നിയന്ത്രിക്കുന്ന സംവിധാനമാണു വിദൂര കമ്പ്യൂട്ടിങ്.
ഇന്റർനെറ്റിൽ മാത്രമല്ല, ഏതൊരു ശൃംഖലയിലും ഈ സേവനം സാധ്യമാണ്.
വിദൂരകമ്പ്യൂട്ടറിനെ നിയന്ത്രിക്കുന്നതിന് പ്രത്യേകം സോഫ്റ്റ്‌വേർ ഉപയോഗിക്കുന്നു.
ചിത്രത്തിൽ കാണിച്ചിരിക്കുന്ന ടെർമിനൽ സെർവർ ക്ലൈന്റ് ഇത്തരം സോഫ്റ്റ്വെയറിന് ഉദാഹരണമാണ്.
കമ്പ്യൂട്ടറുകളിലെ തകരാറുകൾ പരിഹരിക്കുന്നതിനാണ്‌, മിക്കവാറൂം വിദൂര കമ്പ്യൂട്ടിങ് ഉപയോഗപ്പെടുത്തുന്നത്.
വിവരസാങ്കേതികവിദ്യ സഹകരണസംഘങ്ങൾ ഫയൽ ഷെയറിങ് വൊയ്സ് ഓവർ ഐ.പി (VoIP)
കമ്പ്യൂട്ടർ ശൃംഖലയിലൂടെ രണ്ടുപേർക്ക് സംസാരിക്കാനുള്ള സംവിധാനമാണ് വോയ്സ് ഓവർ ഐ.പി. (VoIP) അഥവാ ഇന്റർനെറ്റ് ടെലഫോണി.
സാധാരണ ടെലിഫോൺ വഴിയുള്ള വിനിമയത്തേക്കാൾ ചെലവുകുറഞ്ഞ രീതിയാണിത് ഇണയദളതിന്റെ അടിസ്ഥാനമായ പാക്കറ്റ് സ്വിച്ചിങ്ങ് എന്ന സാങ്കേതികവിദ്യയാണ് ഇണയദള ടെലഫോണിയെ ചെലവു കുറഞ്ഞതാക്കുന്നത്.
സാധാരണ ടെലഫോണിൽ കൂടി സംസാരിക്കുമ്പോൾ ശബ്ദം കൈമാറുന്നതിന് ഒരു ലൈൻ പൂർണമായും മാറ്റിവയ്ക്കപ്പെടുന്നു.
ഇണയദള ടെലിഫോണിയിൽ തികച്ചും വ്യത്യസ്തമായ രീതിയിലാണ് വിനിമയം നടക്കുന്നത്.
മൈക്രോഫോൺ വഴി കമ്പ്യൂട്ടറിൽ എത്തുന്ന ശബ്ദം ഡിജിറ്റൽ ഡാറ്റയുടെ ചെറു പാക്കറ്റുകളായി വിഭജിക്കപ്പെടുന്നു.
ഓരോ പാക്കറ്റിലും, ഉദ്ഭവ സ്ഥാനത്തെ ഐ.പി. വിലാസം ലക്ഷ്യ സ്ഥാനത്തെ  ഐ.പി. വിലാസം ആകെ പാക്കറ്റുകളുടെ എണ്ണം, എത്രാമത്തെ പാക്കറ്റ് എന്നീ വിവരങ്ങൾ രേഖപ്പെടുത്തിയിരിക്കും.
ഉദ്ഭവസ്ഥാനത്തെ കമ്പ്യൂട്ടറിൽ നിന്നും പുറപ്പെടുന്ന ഡാറ്റ പാക്കറ്റുകൾ ലഭ്യമായ വിവിധ വഴികളിലൂടെ സഞ്ചരിച്ച് ലക്ഷ്യ സ്ഥാനത്ത് എത്തിച്ചേരുന്നു.
ആ കമ്പ്യൂട്ടറിൽ അവ പഴയ പോലെ ഒന്നായി ചേർന്ന് പുനഃസൃഷ്ടിക്കപ്പെടുന്നു.
ഇങ്ങനെ വിവിധ വഴികളിലൂടെ സഞ്ചരിക്കുന്നതിനാൽ ഒരു പ്രത്യേക ലൈൻ മാറ്റിവയ്ക്കപ്പെടുന്നില്ല.
H323, SIP എന്നീ വ്യവസ്ഥകളുടെ (പ്രോട്ടോകോൾ) അടിസ്ഥാനത്തിലാണ് വോയ്സ് ഓവർ ഐ.പി. പ്രവർത്തിക്കുന്നത്.
ഇണയദള ടെലിഫോണിയിൽ പായ്ക്കറ്റുകളുടെ സഞ്ചാരത്തിനിടക്ക് പല തടസ്സങ്ങളും നേരിടാം.
ചിലപ്പോൾ ട്രാഫിക് തിരക്ക് മൂലം ഉണ്ടാകാവുന്ന താമസം, ചില പാക്കറ്റുകൾ നഷ്ടമാകുന്നതു മൂലമുള്ള “ജിറ്റെറിങ്ങ്” ഇവ പലപ്പോഴും സംസാര സുഖത്തെ തടസ്സപ്പെടുത്താറുണ്ട്.
ഉയർന്ന ബാൻഡ്‌വിഡ്ത്ത് ഉള്ള ഇണയദള കണക്ഷൻ വഴി ഇത് ഒരു പരിധിവരെ കുറക്കാം.
ഇന്ന് ഇണയദള ടെലഫോണി ഉപയോഗിച്ച് പ്രവർത്തിക്കുന്ന ധാരാളം ഉപകരണങ്ങൾ വിപണിയിൽ ലഭ്യമാണ്.
കമ്പ്യൂട്ടർ ഉപയോഗിച്ചും അല്ലാതെയും ഇന്റർനെറ്റ് ടെലഫോണി വഴി സംസാരിക്കാൻ പറ്റുന്ന ഉപകരണങ്ങളുണ്ട്.
കമ്പ്യൂട്ടറിൽ നിന്നും കമ്പ്യൂട്ടറിലേക്ക് തികച്ചും സൗജന്യമായി സംസാരിക്കാം.
എം.എസ്.എൻ. മെസഞ്ചർ , യാഹൂ മെസഞ്ചർ , സ്കൈപ്പ് , ഗൂഗിൾ ടോക്ക് തുടങ്ങിയ സോഫ്റ്റ്വെയറുകൾ ഇതിനായി ഉപയോഗിക്കാം.
കമ്പ്യൂട്ടറിൽ നിന്നും മറ്റു ടെലഫോണിലേക്ക് വിളിക്കാൻ ഗേറ്റ്‌വേ എന്ന ഉപകരണം ആവശ്യമാണ്.
ഈ ആവശ്യത്തിനായി ഉപയോഗിക്കാവുന്ന കോളിങ് കാർഡുകൾ ഇന്ന് ലഭ്യമാണ്.
ഇവയുപയോഗിച്ച് ചുരുങ്ങിയ ചിലവിൽ കമ്പ്യൂട്ടറിൽ നിന്നും ലോകത്തെവിടെയുമുള്ള ടെലഫോണിലേക്കും വിളിക്കാൻ കഴിയും.
ഇണയദള ടെലിഫോണി വരും കാലത്തെ മുഖ്യ വാർത്താവിനിമയ സം‌വിധാനമാകുമെന്നാണ്‌ കരുതപ്പെടുന്നത്.
ഇന്റർനെറ്റ് ദിനം
പല രാജ്യങ്ങളും ഒക്ടോബർ 28 ഇന്റർനെറ്റ് ദിനമായി ആഘോഷിക്കുന്നു.
2005 ദൃശ്യ-ശ്രവ്യ മാധമ്യങ്ങൾ സുപ്രധാന ഇന്റർനെറ്റ്  സംഭവങ്ങൾ അനുബന്ധം Global Internet Traffic Report "10 Years that changed the world"—WiReD looks back at the evolution of the Internet over last 10 years The Internet Society History Page How the Internet Came to Be Archived 2006-07-01 at the Wayback Machine .
RFC 801, planning the TCP/IP switchover A comprehensive history with people, concepts and  quotations CBC Digital Archives—Inventing the Internet Age ഇൻറർനെറ്റ്‌ തട്ടിപ്പ് നിങ്ങൾ സുരക്ഷിതരോ?
- ഇൻറർനെറ്റ്‌ ഉപയോഗിക്കുമ്പോൾ ശ്രെദ്ധിക്കേണ്ടത് - ഒരു ആഗോള സംഘടനയുടെ വിലയിരുത്തൽ.
(ശേഖരിച്ചത് : 13-02-2016)
ഇന്റർനെറ്റ് എക്സ്‌പ്ലോറർ ഇംഗ്ലീഷ് വിലാസം https://ml.wikipedia.org/wiki/Internet_Explorer
വിൻഡോസ് ഇന്റർനെറ്റ് എക്സ്പ്ലോറർ (Windows Internet Explorer )(മൈക്രോസോഫ്റ്റ് ഇന്റർനെറ്റ് എക്സ്പ്ലോറർ (Microsoft Internet Explorer ) ചെരുക്കെഴുത്ത് MSIE എന്നും അറിയപ്പെട്ടിരുന്നു) IE എന്ന് വ്യാപകമായി ചുരുക്കപ്പേരിൽ‍ അറിയപ്പെടുന്ന, ഒരു ഗ്രാഫിക്കൽ വെബ് ബ്രൗസറാണ്‌ .
ഇതു പുറത്തിറക്കിയത് മൈക്രോസോഫ്റ്റ് എന്ന കമ്പനി അവരുടെ ഓപ്പറേറ്റിംഗ് സിസ്റ്റം ആയ മൈക്രോസോഫ്റ്റ് വിൻഡോസിന്റെ കൂടെയാണ്‌.
ഇത് പുറത്തിറങ്ങിയത് 1995 ഓഗസ്റ്റ് മുതലാണ്‌.
2002-2003 കാലയളവിൽ ഏതാണ്ട് 95% കമ്പ്യൂട്ടറുകളിലും ബ്രൗസറുകളായി ഉപയോഗിച്ചിരുന്നത്  ഇന്റർനെറ്റ് എക്സ്പ്ലോറർ ആണ്‌.
1990 കളിൽ പ്രബലമായ ബ്രൗസറായ നെറ്റ്സ്കേപ്പിനെതിരായ ആദ്യ ബ്രൗസർ യുദ്ധം വിജയിപ്പിക്കാൻ മൈക്രോസോഫ്റ്റ് ബണ്ട്ലിംഗ് ഉപയോഗിച്ചതിന് ശേഷമാണ് ഇത് സംഭവിച്ചത്.
ഫയർഫോക്സ് (2004), ഗൂഗിൾ ക്രോം (2008) എന്നിവ ആരംഭിച്ചതോടെ ഇന്റർനെറ്റ് എക്സ്പ്ലോററിനെ പിന്തുണയ്‌ക്കാത്ത ആൻഡ്രോയിഡ് , ഐഒഎസ് തുടങ്ങിയ മൊബൈൽ ഓപ്പറേറ്റിംഗ് സിസ്റ്റങ്ങളുടെ ജനപ്രീതി വർദ്ധിച്ചതോടെ ഇതിന്റെ ഉപയോഗ വിഹിതം കുറഞ്ഞു.
ഇന്റർനെറ്റ് എക്സ്പ്ലോററിന്റെ ഏറ്റവും പുതിയ പതിപ്പായ ഇന്റർനെറ്റ് എക്സ്പ്ലോറർ ‍8 2009 മാർച്ച് 17 ന് പുറത്തിറങ്ങി.
വിൻഡോസ് 95നു വേണ്ടി ആദ്യ പതിപ്പു ഇറങ്ങിയതിനു ശേഷം മാക്ക് ,യുണിക്സ്,എച്ച്.
പി-യു.
എക്സ് തുടങ്ങിയ ഓപ്പറേറ്റിംഗ് സിസ്റ്റങ്ങൾക്കു വേണ്ടിയും പ്രത്യേക പതിപ്പുകൾ ഇറങ്ങി.
ഇതിൽ ചില പതിപ്പുകൾ ഇപ്പോൾ വിൻഡോസ് അനുകൂലിക്കുന്നില്ല.
മൈക്രോസോഫ്റ്റിന്റെ പുതിയ ബ്രൗസറായ മൈക്രോസോഫ്റ്റ് എഡ്ജിന് വേണ്ടി ഐഇ ബ്രൗസറിനായുള്ള പുതിയ സവിശേഷതകൾക്കായുള്ള പ്രവർത്തനം 2016 ൽ നിർത്തലാക്കി.
ഇന്റർനെറ്റ് എക്സ്പ്ലോറർ ഒരു വിൻഡോസ് ഘടകമായതിനാൽ വിൻഡോസ് സെർവർ 2019 പോലുള്ള വിൻഡോസിന്റെ ദീർഘകാല ലൈഫ് സൈക്കിൾ പതിപ്പുകളിൽ ഉൾപ്പെടുത്തിയിരിക്കുന്നതിനാൽ, കുറഞ്ഞത് 2029 വരെ സുരക്ഷാ അപ്‌ഡേറ്റുകൾ ലഭിക്കുന്നത് തുടരും.
മൈക്രോസോഫ്റ്റ് 2020 ഓഗസ്റ്റ് മുതൽ 2021 ഓഗസ്റ്റ് വരെ വെബ് അധിഷ്ഠിത മൈക്രോസോഫ്റ്റ് 365 ഉൽപ്പന്നങ്ങൾ ഇന്റർനെറ്റ് എക്സ്പ്ലോററിനെ പിന്തുണയ്ക്കില്ലെന്ന് പ്രഖ്യാപിച്ചു, മൈക്രോസോഫ്റ്റ് ടീമുകൾക്കുള്ള പിന്തുണ 2020 നവംബറിൽ അവസാനിക്കും.
ഇൻറർനെറ്റ് എക്സ്പ്ലോററിന്റെ ആകെയുള്ള മാർക്കറ്റ് ഷെയർ എല്ലാ പ്ലാറ്റ്ഫോമുകളിലും കൂടി ഏകദേശം 1.13% ആണ്, അല്ലെങ്കിൽ സ്റ്റാറ്റ്കൗണ്ടറിന്റെ നമ്പറുകൾ പ്രകാരം എട്ടാം സ്ഥാനത്താണ്.
പരമ്പരാഗത പിസികളിൽ, ഇന്റർനെറ്റിന്റെ പിൻഗാമിയായ മൈക്രോസോഫ്റ്റ് എഡ്ജിന്  2.55 ശതമാനം വിപണി വിഹിതത്തോടെ അഞ്ചാം സ്ഥാനത്താണ്.
2019 നവംബറിൽ മാർക്കറ്റ് ഷെയറിന്റെ കാര്യത്തിൽ എഡ്ജ് ആദ്യമായി ഇന്റർനെറ്റ് എക്സ്പ്ലോററിനെ മറികടന്നു.
ഫയർഫോക്സിന് ശേഷം ഐ‌ഇയും എഡ്ജും നാലാം റാങ്കാണ് നേടിയത്, മുമ്പ് ക്രോമിന് ശേഷം രണ്ടാം സ്ഥാനത്തയിരുന്നു.
1990 കളുടെ അവസാനത്തിൽ മൈക്രോസോഫ്റ്റ് പ്രതിവർഷം 100 മില്യൺ യുഎസ് ഡോളർ ഇന്റർനെറ്റ് എക്സ്പ്ലോററിനായി ചെലവഴിച്ചു, 1999 ഓടെ ആയിരത്തിലധികം ആളുകൾ ഈ പദ്ധതിയിൽ പങ്കാളികളായി.
വിവിധ ബ്രൗസറുകളുടെ മാർക്കറ്റ് ഷെയർ ഇന്റർനെറ്റ് എക്സ്‌പ്ലോറർ (49.87%) ഫയർഫോക്സ് (29.95%) ഗൂഗിൾ ക്രോം (11.40%) സഫാരി (5.50%) ഓപ്പറ (1.60%) ഇതും കാണുക ഇന്റർനെറ്റ് എക്സ്പ്ലോറർ 8 അവലംബം ↑ https://blogs.technet.microsoft.com/terminology/2013/02/27/internet-explorer-10-for-windows-7-released-in-95-languages/ ↑ ↑ ↑ ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ
ഇന്റർനെറ്റ് ഇന്റർനെറ്റ് എക്സ്പ്ലോററിന്റെ ആദ്യകാല പതിപ്പുകൾ Archived 2008-08-23 at the Wayback Machine .
ഇന്റർനെറ്റിൽ ഉപയോഗിക്കുന്ന ഭാഷകൾ
വേൾഡ് വൈഡ് വെബിലെ ഏറ്റവും കൂടുതൽ സന്ദർശിക്കപ്പെട്ടിട്ടുള്ള പകുതിയോളം വെബ്‌സൈറ്റുകളുടെ ഹോംപേജുകൾ ഇംഗ്ലീഷിൽ ആണ്.
വേൾഡ് വൈഡ് വെബ് ടെകിന്റെ കണക്കനുസരിച്ച് റഷ്യൻ , ജർമൻ ,സ്പാനിഷ് ,ഫ്രഞ്ച് ,ജാപ്പനീസ്,പോർട്ടുഗീസ് ,ഇറ്റാലിയൻ, പേർഷ്യൻ എന്നിവയാണ് ഏറ്റവും കൂടുതൽ വിവരങ്ങൾ ലഭ്യമായിട്ടുള്ള മറ്റു പ്രധാന ഭാഷകൾ.
ഏഴായിരത്തോളം ഭാഷകളുള്ളതിൽ വളരെ കുറച്ച് ഭാഷകൾ മാത്രമാണ് വേൾഡ് വൈഡ് വെബിലെ വെബ്‌സൈറ്റുകളിൽ ഉപയോഗിക്കപ്പെടുന്നത്.
ഇൻറർനെറ്റിൽ ഏറ്റവും അധികം ഉപയോഗിക്കപെടുന ഭാഷകളെ കുറിച്ച് ഒത്തിരി സംവാദങ്ങൾ അരങ്ങേറാറുണ്ട്.
വെബ്‌സൈറ്റുകളിലുപയോഗിക്കുന്ന ഭാഷകളെ 12 വർഷങ്ങളായി നിരീഷിച്ച് വരുന്ന 2009ലെ യുനെസ്കോ (UNESCO) റിപ്പോർട്ടനുസരിച്ച്, വർഷം തോറും ഇംഗ്ലീഷിന്റെ ഉപയോഗത്തിൽ തുടർച്ചയായ കുറവ് കണ്ടുവരുന്നു.
1998ഇൽ 75 ശതമാനമായിരുന്നതിൽ നിന്നും ഇംഗ്ലീഷ് ഉപയോഗത്തിൻ്റെ നിരക്ക് 2005ഇൽ 45 ശതമാനമായി കുറഞ്ഞു.
2005 മുതൽ പഠനത്തിന്റെ അവസാനം വരേയും ഇംഗ്ലീഷ് ഭാഷയിൽ ഉള്ള ഉള്ളടക്കങ്ങളുടെ നിരക്ക് 45 ശതമാനമായി തന്നെ നിലനിൽക്കുന്നതായി എഴുത്തുകാർ കണ്ടത്തിയെങ്കിലും വേൾഡ് വൈഡ് വെബിലെ ഇംഗ്ലീഷ് ഭാഷയിലെ ഉള്ളടക്കങ്ങളുടെ ശതമാനത്തിന്റെ യഥാർത്ഥമായ സ്ഥിരവൽക്കരണത്തെക്കാൾ ഇംഗ്ലീഷ് ഭാഷ ഉള്ളടക്കങ്ങൾ ഇൻഡക്സിങ് ചെയ്യുന്നതിലുള്ള തിരയൽ എഞ്ചിനുകളുടെ പക്ഷപാതമാണിതെന്ന് വിശ്വസിക്കപ്പെടുന്നു.
വേൾഡ് വൈഡ് വെബ് ടെക്കിൽ നടത്തികൊണ്ടിരിക്കുന്ന നിരീക്ഷണങ്ങളിൽ 2015 മാർച്ചിൽ കൂടുതൽ സദർശിക്കപ്പെട്ട വെബ്സൈറ്റുകളിൽ 55 ശതമാനവും ഇംഗ്ലീഷ് ഭാഷ ഹോംപേജുകൾ ആണ്.
റഷ്യൻ , ജാപ്പനീസ്, ജർമൻ, സ്പാനിഷ്, ഫ്രസ്ഞ്ച, ചൈനീസ് പോർട്ടുഗീസ് എന്നിവയാണ് വേൾഡ് വൈഡ് വെബ് ടെക് അനുസരിച്ച് ഏറ്റവും കൂടുതൽ സന്ദർശിക്കപ്പെട്ട പത്തു ലക്ഷത്തിലധികം വെബ്സൈറ്റുകളിൽ 2 ശതമാനം എങ്കിലും ഉപയോഗിച്ചിരിക്കുന്നത്.
വേൾഡ് വൈഡ് വെബ് ടെക് പഠനത്തിന്റെ കണക്കുകൾ ഏറ്റവുമധികം സന്ദർശിക്കപ്പെട്ടിട്ടുള്ള 10 ലക്ഷം വെബ്സൈറ്റുകളെ അടിസ്ഥാനപ്പെടുത്തിയുള്ളതാണ്.
മിക്കപ്പോഴും ഭാഷകളെ തിരിച്ചറിയുന്നത് സൈറ്റുകളുടെ ഹോംപേജുകൾ മാത്രം നോക്കിയാണ്.
ഇതിന്റെ ഫലമായി, എല്ലാ വെബ്സൈറ്റുകളെയും കണക്കുമായി താരതമ്യേപെടുത്തുമ്പോൾ പല ഭാഷകളുടേയും, പ്രേതെകിച്‌ ഇംഗ്ലീഷ്ൻറെ ഉയർന്ന നിരക്ക് കാണിക്കുന്നു.
എല്ലാ വെബ്സൈറ്റുകളിലുമുള്ള കണക്കുകൾ അജ്ഞാതമാണ്, എന്നാൽ ചില ഉറവിടങ്ങൾ ഇംഗ്ലീഷിന് 50 ശതമാനത്തിനു താഴെ എന്ന് കാണിക്കുന്നു.
ഉദാഹരണത്തിന് 2009ലെ യുനെസ്‌കോ റിപ്പോർട്ട് കാണുക.